Dewa Mehrî ya qezaya Beytêşebabî ya Şirnexî de 11ê çeleyî ra nata Hurmuz û Şîmonî Dîrîl ra xeberêke nêameyêne girewtene. Meyîtê Şîmonî Dîrîl 2 rojî verê cû ame dîyene. Walîtîya Şirnexî de da zanayene ke cenazaya dadîye Şîmenî Dîrîl kişta layêkî de ameye dîyene û otopsî ra dima teslîmê keyeyî ameye kerdene.
Lajê Şîmonî Dîrîl Papazê Dêrê Keldanîyan ê Îstanbulî Remzî Dîrîlî ard ziwan ke ê seba semedê mergî pabeyê raporê otopsî yê û vat: ''Dadîya mi hetê kesêkî ra yan zî kesan ra bi hawayêkê barbarî ameye kiştene.'' Remzî Dîrîlî eşkera kerd ke ê do cenazaya dadîya xo do berê Îstanbulî û heta ke aqîbetê babîyê xo nêzanê aye defin nêkerê.
